એમણે અલકા સામે જોયું. ‘આદિત્યને કહીશ એટલે પેટીકેશ તરીકે તું કહીશ એ રકમએ તને આપી દેશે. આ હેતુ માટે એ રકમ સાવ જુદી જ રાખવાની નાની રકમથી કોઈની મોટી પીડા હળવી થતી હોય તો એમાં જીવ ટૂંકો નહીં કરવાનો...’ સહેજ અટકીને એમણે ઉમેર્યું, ‘આપણા સ્ટાફનો ના હોય પણ આ દૂધવાળા જેવો બહારની કોઈ એજન્સીવાળો હોય તો કાશીબાને પૂછવાનું. એ યસ કહે એટલે માત્રે એ રકમ આપી દેવાની. આ પરિવારની મોટી વહુ તરીકે તમારા મમ્મીજીની પવિત્ર પરંપરા જાળવી રાખવાની જવાબદારી તારી. પરેવાંને ચણા નાખવા જેવા આ કામમાં ઉઘરાણીનો કોઈ નિયમ નહીં રાખવાનો ઈશ્વરે આપણને ઘણું આપ્યું છે. મુશ્કેલીમાં મૂકાયેલા માણસના ઉચાટમાં વધારો નહીં કરવાનો. એક વાર પૈસા આપ્યા પછી ભૂલી જવાનું...’